Uudenmaan lintuharrastajien oma yhdistys

Aloittelevan lintuharrastajan Pähkinärinteen Lammaslammen kävelyretki
2026-05-24 08:00 - 10:00 (Europe/Helsinki)
Aloittelevan lintuharrastajan retket on tarkoitettu ja soveltuvat nimensä mukaisesti parhaiten aloitteleville lintuharrastajille. Retkellä keskitytäänkin havainnoimaan ja tunnistamaan perusteellisemmin alueen tyypillisiä lajeja, mikä antaa eväitä myös omatoimiseen retkeilyyn. Mistä voi tietää, että tämä lintu on juuri tämä eikä joku muu melko samannäköinen? Oppaalta voi rauhassa kysellä linnuista, lintuharrastuksesta ja Tringan toiminnasta.
Lammaslammen kävelyretkellä kävellään leppoisaan tahtiin helppokulkuinen 2-3 km reitti Pähkinärinteen-Hämeenkylän maisemissa ja havainnoidaan alueen linnustoa. Jos sinulla on kiikarit, ota mukaan!
Lue retkitietoja myös täältä:

Retkelle tulee ilmoittautua (ks. alempana).
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Lue lisätietoja retkistä:
Retkitietoja
Kenelle: Retki on suunnattu lintuharrastusta aloitteleville. Retkelle voivat ilmoittautua Tringaan kuulumattomat sekä Tringaan vuonna 2024 tai sen jälkeen liittyneet. Enintään 25 osallistujaa.
Retkimaksu: Maksuton
Oppaana: Viktor Lunetta
Retken lähtö: Klo 8, Lammaslammen laituri Lammaslammen itäpuolella (Huom! ei “Ratagolf-rannan laituri”, joka on lammen eteläpuolella). Autolla pääsee Lammaslammentien päähän, jossa parkkipaikka.
Lähtöpaikka kartalla
Retken päättyminen: Noin klo 10, sama paikka
Ilmoittautuminen: Alkaen 5.4. klo 9, viimeistään 22.5. seuraavan linkin kautta:
https://birdlife-lv.creamailer.fi/survey/uitzv9odqxdiv
Peruthan ilmoittautumisesi ellet pääsekään retkelle. Retkille ei tule tulla ilmoittautumatta. Osallistujamäärät on mitoitettu sellaisiksi, että kaikki osallistujat näkevät ja kuulevat oppaan. Jätäthän koiraystäväsi kotiin.
Tiedustelut: opastuksetÄTtringa.fi
Peruutus: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Hyödynnämme palautteita tulevien retkien suunnittelussa.

Porvarinlahden laulajat
2026-06-01 20:00 - 23:00
Myöhäisillan retkellä hiljennytään kuuntelemaan kesäistä luontoa. Etsitään Vuosaaren Mäeltä ja Porvarinlahdelta kesäillan salaperäisiä laulajia: kerttusia, satakieliä, sirkkalintuja, kehrääjää ja ruisrääkkää. Kokeillaan lintuäänien äänittämistä. Ota mukaan kännykkä (tai muu äänityslaitteesi) sekä kiikarit, kaukoputkea ei tarvita. Kävelyä kertyy noin viisi kilometriä. Reitillä on kohtalaisia korkeuseroja.

Retkelle tulee ilmoittautua (ks. alempana).
Säävaraus. Katso retkitiedot tapahtumakalenterista vielä retkipäivän aamuna mahdollisten viime hetken muutosten varalta. Retken peruutuksesta ilmoitetaan viimeistään klo 12. Lue lisätietoa Tringan retkistä:
Retkitietoa
Kenelle: Retki on vain Tringan jäsenille, enintään 15 osallistujaa
Retkimaksu: 20 €. Retkimaksu sisältää opastuksen ja tapaturmavakuutuksen retken ajan.
Oppaana: Hannu Varkki
Retken lähtö klo 20 Vuosaaren täyttömäen eteläinen pysäköintialue Niinisaarentien ja Satamakaaren kulmauksessa.
Lähtöpaikka kartalla
Retken päättyminen noin klo 23
Ilmoittautuminen ja retkimaksu alkaen 3.5. klo 9, viimeistään 28.5. seuraavan linkin kautta:
Ilmoittaudu klikkaamalla tästä
Ilmoittautumisen peruminen: Lähetä peruutuksesta sähköposti: opastuksetÄTtringa.fi. Enintään 15 € retkimaksuja ei palauteta. Yli 15 € retkimaksusta palautetaan 15 € ylittävä osuus kun peruminen tapahtuu viimeistään viimeisenä ilmoittautumispäivänä. Mikäli retki perutaan Tringan taholta, retkimaksu palautetaan.
Ilmoittautuminen jonoon: opastuksetÄTtringa.fi
Tiedustelut: opastuksetÄTtringa.fi
Retkipalaute: Voit antaa retkipalautetta verkkolomakkeella: retkipalautelomake. Palautteista on paljon hyötyä tulevien retkien suunnittelussa.

Kökarin retki
2026-06-04 - 2026-06-07
Alkukesän pitkä lintuviikonloppu Kökarin saarella vietetään kiertämällä saaren lukuisia hienoja lintujenkatselupaikkoja. Ajankohdan linnusto on saaressa monipuolinen. Välillä tähystetään merelle, välillä kierretään saaren moninaisilla poluilla lintuja katsellen ja kuunnellen. Kökarin erikoisuus, Suomessa harvinaiseksi käynyt kirjokerttu, on todennäköisesti saapunut. Otollisissa sääolosuhteissa kehrääjien surina kantaa iltahämärissä kauas. Retkellä majoitutaan mukavasti hotellissa eikä eväistäkään tarvitse juuri huolehtia kun retkeläisiä hemmotellaan täysihoidolla.
Retkellä kuljetaan autoilla kimppakyydeillä. Ilmoita ilmoittautumisen yhteydessä voitko tarjota kimppakyytiä tai tarvitsetko kimppakyydin. Kimppakyytimaksu (sisältää myös osuuden auton laivamaksusta) maksetaan suoraan kuljettajalle. Mikäli lähdet omalla autollasi, varaa autopaikka laivalta hyvissä ajoin, heti kun olet varannut retkipaikan ja varustamo on avannut autopaikkavaraukset.
https://www.alandstrafiken.ax/fi/etusivu
Autolla lähtijä, autossa tulee Ahvenanmaalla olla mukana rekisteröintitodistuksen tekninen osa (osa I).
https://traficom.fi/fi/liikenne/autoilijat/ajoneuvon-rekisterointi/mika-ajoneuvon-rekisterointitodistus
Retkellä majoitutaan mukavasti Brudhäll Hotel&Restaurangissa täysihoidolla 1 tai 2 hengen huoneessa. Voit varata 2 hengen huoneen, jos sinulla on tiedossasi huonekaveri. Ilmoita hänen nimensä ilmoittautumisen yhteydessä. Ilmoita myös mahdollinen erityisruokavaliosi.
Tarkempi retkiohjelma lähetetään ilmoittautuneille lähempänä retkeä.
Lue yleiset retkiohjeet täältä:

Kenelle: Retki on vain Tringan jäsenille. Enintään 16 osallistujaa.
Oppaana: Suvi Riihiluoma TLY:stä (linnut), Jaana Sarvala (käytännön retkiasiat)
Retkiaika: Lähtö Korppoosta Galtbyn satamasta torstaina 4.6. klo 10 lähtevällä laivalla. Ole paikalla viimeistään klo 9.40. Kökarissa ollaan noin klo 12.30. Paluu Kökarista sunnuntaina 7.6. klo 11.45 lähtevällä laivalla, joka on Galtbyssa noin klo 14.15. Huom! Kesän 2026 laiva-aikatauluja ei ole vielä julkaistu, joten retkiaikaan voi tulla pieniä muutoksia.
Retken hinta: 660 € 1 hh:ssa majoittuvilta, 560 € 2 hh:ssa majoittuvilta, Lisäksi kimppakyytimaksu + osuus auton kuljetusmaksusta, jotka maksetaan suoraan auton kuljettajalle. Retkimaksu sisältää opastuksen, majoituksen hotellihuoneessa, täysihoidon (aamiainen 3 x, päivällinen 3 x, lounas 3 x), tapaturmavakuutuksen retken ajan.
Ilmoittautuminen ja varausmaksu 100 € alkaen 1.3. klo 9, viimeistään 3.5. oheisen linkin kautta:
https://tringa.tapahtumiin.fi/fi/events/e/kokarin-retki/690e48f32a4c71993f8b4569
Loppumaksu (1 hh 560 €, 2 hh 460 €) maksetaan Tringan retkitilille [REDACTED] viimeistään 22.4. Kirjoita maksun viestiin “Kökarin retki”. Loppumaksusta ei tule erillistä ilmoitusta, joten merkitse maksuaikataulu kalenteriisi. Maksumuistutuksesta tulee 15 € lisämaksu.
Ilmoittautumisen peruminen: Lähetä peruutuksesta sähköposti: opastuksetÄTtringa.fi
Peruutus viimeistään 3.5. Maksupalautus = maksettu retkimaksu – (miinus) 15 euroa.
Peruutus 4.5.-19.5. Maksupalautus=maksettu retkimaksu -(miinus) 150 €
Peruutus 20.5. tai sen jälkeen: Ei maksupalautusta ellei saada toista osallistujaa tilalle, jolloin palautetaan maksettu retkimaksu – (miinus) 150 €.
Ilmoittautuminen jonoon: Jos retki on täynnä, voit ilmoittautua jonoon: opastukset(ÄT)tringa.fi

Tiedustelut: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Hyödynnämme palautteita tulevien retkien suunnittelussa.

Iso Huopalahden yölaulajat
2026-06-04 22:30 - 2026-06-05 00:30
Retkellä tutustutaan Iso Huopalahden ja mäen yölaulajiin. Satakielen ja tavallisimpien kerttusten lisäksi on suotuisissa olosuhteissa hyvät mahdollisuudet kuulla viita- ja luhtakerttunen sekä useampiakin lajeja sirkkalintuja sekä opiskella lajien erottamista toisistaan laulun perusteella kokeneen oppaan johdolla. Tietenkään unohtamatta kaikkia muita linnunääniä, joita kuullaan ruovikosta sekä mäeltä ja sen ympäristöstä.
Retkelle tulee ilmoittautua (ks. alempana).
Retkellä on säävaraus. Sateella tai kovalla tuulella retki perutaan. Katso retkitiedot tapahtumakalenterista vielä retkipäivänä, peruutuksesta ilmoitetaan viimeistään klo 14.
Lue myös yleisohjeita retkistä:
Tringan retket: tietoja ja ohjeita

Kenelle: Retki on vain Tringan jäsenille, enintään 16 osallistujaa.
Retkimaksu: 25 €. Retkimaksu sisältää opastuksen ja tapaturmavakuutuksen retken ajan.
Oppaana: Jaakko Aarniala
Retken lähtö klo 22.30, Vermon raviradan parkkipaikan eteläpääty. Parkkipaikka on Valjakkotien päässä. Paikalle on hyvät kulkuyhteydet myös pikaratikalla ja bussilla.
Lähtöpaikka kartalla
Retken päättyminen noin klo 00.30
Ilmoittautuminen alkaen 3.5. klo 9, viimeistään 31.5. seuraavan linkin kautta:
https://tringa.tapahtumiin.fi/fi/events/e/iso-huopalahden-yolaulajat/69416e79d243545c008b4568
Peruthan ilmoittautumisesi ellet pääsekään retkelle.
Enintään 15 € retkimaksuja ei palauteta. Yli 15 € retkimaksusta palautetaan 15 € ylittävä osuus kun peruminen tapahtuu viimeistään viimeisenä ilmoittautumispäivänä. Mikäli retki perutaan Tringan taholta, retkimaksu palautetaan.
Tiedustelut, ilmoittautumisen peruminen: opastuksetÄTtringa.fi
Voit antaa retkestä palautetta oheisen lomakkeen kautta: retkipalautelomake. Palautteista on paljon hyötyä tulevien retkien suunnittelussa.

Lintukuvausmatka Lapin ja Pohjois-Norjan jylhiin maisemiin
2026-06-05 - 2026-06-13
Tringa ja Kuusamo Nature Photography järjestävät yhteistyössä lintukuvausmatkan alkukesällä 2026.
PÄIVITYS 18.2. Retki toteutuu. Retkelle otetaan jälki-ilmoittautumisia niin kauan kuin vapaita paikkoja riittää 31.5. asti. Jälki-ilmoittautumiset: opastuksetÄTtringa.fi
Lähde unohtumattomalle lintukuvausmatkalle halki Lapin tunturien ja Pohjois-Norjan jylhien vuonomaisemien. Matkan aikana kuljemme keskiyön pehmeiden valojen loisteessa mielenkiintoisia lintuja etsien ja kameran muistikorteille tallentaen.

Reittimme kulkee Inarin ja Utsjoen kautta Norjan puolelle Båtsfjordin ja Varangin maisemiin. Kulkurajoitusten salliessa teemme retken myös Hornoyan lintusaarelle, jossa sadat tuhannet linnut elävät sulassa sovussa lunnien johdolla. Retken tavoitelajeina lunnin lisäksi ovat mm. keräkurmitsa, kiiruna, riekko, tunturikihu, tunturikiuru, suula, vesipääsky, lapinsirkku, punakuiri, karimetso sekä monet muut mielenkiintoiset pohjoisen lintulajit.

Matka sopii sekä aloitteleville että kokeneille kuvaajille. Tarjolla on ohjausta kuvaustekniikkaan, valon käyttöön ja maisemakuvauksen sommitteluun, mutta tärkeintä on yhteys luontoon ja sen kauneuden tallentaminen omaan tyyliin.

Kenelle: Matka on vain Tringan jäsenille. Vähimmäisosallistujamäärä 5, enimmäisosallistujamäärä 7. Retki soveltuu lintujen kuvaamisesta kiinnostuneille, sekä aloitteleville että pidempään kuvanneille. Matkalle saa lähteä myös ilman kameraa, mutta kuvausmatkalla on syytä huomioida hitaampi etenemistahti ja vähempi määrä lintuhavaintoja. Valtaosa retkistä tehdään yöaikaan pehmeimpien valojen vallitessa.
Ajankohta ja lähtöpaikka: Retki järjestetään 5.–13.6.2026. Retki alkaa Rovaniemeltä 5.6. aamupäivällä. Rovaniemelle kukin retkeilijä hakeutuu omatoimisesti. Tarkempi alkamisajankohta ilmoitetaan myöhemmin. Paluu Rovaniemelle on 13.6. illalla.
Majoitus: Retken hintaan sisältyy majoitus kahden hengen huoneissa kolmessa eri majoituspaikassa. Yhden hengen huone on lisämaksullinen ja se pitää ilmoittaa retkelle ilmoittautumisen yhteydessä.
Ruokailut: Retken hintaan sisältyy kolme ruokailua päivässä (aamiainen, lounas ja päivällinen). Kaikissa paikoissa ei aina ole avoinna olevia ravintoloita, joten silloin ruokailut hoidetaan retkiruokailuna maastossa.
Retken hinta: 2250 €. Retkimaksu sisältää opastuksen, kuljetukset Rovaniemeltä eteenpäin, majoittumisen 2 hengen huoneissa (1 hengen huoneen lisämaksu 500 euroa), täysihoidon (aamiainen, retkieväät ja päivällinen), mahdolliset venemaksut, ym. sekä tapaturmavakuutuksen matkan ajan. Varausmaksu ilmoittautumisen yhteydessä 300 €.
Oppaana: Mikko Oivukka, Kuusamo Nature Photography
Ilmoittautuminen ja varausmaksu 300 € viimeistään 28.2. seuraavan linkin kautta:
https://tringa.tapahtumiin.fi/fi/events/e/lintukuvausmatka-lappiin-ja-pohjois-norjaan/68e2012d1d5f1163008b4568
Loppumaksu maksetaan kahdessa erässä maalis-huhtikuussa.
Peruutusehdot:
Peruutus viimeistään 28.2.2026: maksupalautus = varausmaksu 300 €- (miinus) 50 € = 250 €
Peruutus 1.3.-31.3.2026: maksupalautus = varausmaksu 300 € – (miinus) 200 € = 100 €
Peruutus 1.4. tai sen jälkeen: retkimaksusta saa palautusta vain siinä tapauksessa, että tilalle löytyy korvaava retkeläinen. Palautuksen omavastuu tässä tapauksessa 200 €.
Tiedustelut: opastuksetÄTtringa.fi, mikko.oivukkaÄTgmail.com

Kuvat: Mikko Oivukka

Laajalahden lintuopastus Elfvikin lintutornissa
2026-06-07 10:00 - 13:00
Tringan opas päivystää lintutornilla klo 10-13. Opas auttaa lintujen löytämisessä ja tunnistamisessa ja näyttää lintuja kaukoputkesta. Oppaalta voi kysyä linnuista, lintuharrastuksesta ja Tringan toiminnasta. Torniopastukset soveltuvat hyvin aloitteleville lintuharrastajille. Ota omat kiikarit mukaan, jos sinulla sellaiset on.
Villa Elfvikin lintutorni on oivallinen paikka Laajalahden lintujen tarkkailuun. Lintutorni sijaitsee noin 700 metrin mittaisen Villa Elfvikin luontopolun varrella. Tornin vieressä on retkipöytä eväiden syömistä varten. Luontopolku on esteetön. Tornin ensimmäiselle tasolle pääsee myös pyörätuolilla tai lastenrattaiden kanssa. Laajalahden luonnonsuojelualue on osa Natura 2000 -verkostoa ja yksi Suomen merkittävimpiä lintukosteikoita. Parkkipaikka löytyy osoitteesta Elfvikintie 4. Laajalahdelle pääsee helposti myös julkisilla, sillä pikaratikka 15:lla on pysäkki Lahdenpohjassa. Pysäkiltä on matkaa Villa Elfvikin luontotalolle noin 800 metriä. Kehä I:n varrella on myös useita bussipysäkkejä, joilta pääsee kävellen Laajalahdelle.
Opastuspaikka kartalla.
Ei ilmoittautumista.
Lintuopastuksessa on säävaraus. Katso mahdolliset viime hetken muutokset Tringan tapahtumakalenterista.
Tiedustelut: opastuksetÄTtringa.fi
Palaute: Voit antaa opastuksesta palautetta verkkolomakkeella: retkipalautelomake. Palautteista on paljon hyötyä tulevien tapahtumien suunnittelussa.

Aspskärin retki
2026-06-27 07:00 - 19:00
Aspskärin kuusituntisella meriretkellä tarjoutuu mahdollisuus havaita Suomessa vähälukuisia ruokkilintuja: ruokkeja, etelänkiisloja ja riskilöitä. Merimatkan aikana voi kiikareihin osua myös yllätyksiä. Venematka kohti Aspskärin luonnosuojelualuetta alkaa Kotkan Sapokasta. Lintuja tarkkaillaan koko matkan ajan alukselta. Alus pysyttelee luonnonsuojelualueen ulkopuolella joten ihan lintuluotojen lähituntumaan ei mennä. Tuulen aiheuttama merenkäynti ja laivan moottorin aiheuttama tärinä keikuttavat venettä, joten kaukoputkea ei ole tarpeen ottaa mukaan, eikä kannelle kaukoputkia juuri mahtuisikaan.
Sapokkaan voi yhteiskuljetuksen sijaan tulla myös omalla autolla, mutta retkimaksu on sama riippumatta siitä, osallistuuko bussikuljetukseen vai ei. Mikäli tulet autolla, varaa retkipaikka normaalisti Evention verkkokaupan kautta ja ilmoita sitten sähköpostilla, ettet osallistu yhteiskuljetukseen: opastuksetÄTtringa.fi
Sapokan lähtöpaikka kartalla
Laivassa on koko venematkan ajan avoinna kahvila, josta voi ostaa juomia ja suolaista ja makeaa syötävää.
Paluumatkalla saatetaan bussilla vielä poiketa jollain lintupaikalla, mikäli mielenkiintoisia lintuja on tiedossa.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta. Laivamatka voi peruuntua lyhyellä varoitusajalla kovan tuulen vuoksi.
Lue yleiset retkiohjeet täältä:

Kenelle: Retki on vain Tringan jäsenille. Enintään 45 osallistujaa.
Oppaana: Aapo Salmela, Heikki Kantola ja Niko Aarnio
Retkimaksu: Tringan jäsen 108 €, Tringan jäsen alle 18-v./opiskelija/työtön 78 €. Maksu sisältää opastuksen, kuljetuksen tilausbussilla ja tilausveneellä sekä tapaturmavakuutuksen retken ajan.
Retken lähtö: Lähtö klo 7.00. Kiasman matkailuliikenteen pysäkki, Mannerheiminaukio 2
Retken paluu: Paluu Kiasmalle viimeistään klo 19
Ilmoittautuminen ja retkimaksu alkaen 3.5. klo 9, viimeistään 19.6. seuraavan linkin kautta:
https://tringa.tapahtumiin.fi/fi/events/e/aspskarin-retki/69305184219d8884a88b456b
Ilmoittautumisen peruminen: Lähetä peruutuksesta sähköposti: opastuksetÄTtringa.fi
Peruutus viimeistään 19.6., sinulle palautetaan maksamasi retkimaksu – (miinus) 15 €.
Peruutus 20.6. tai sen jälkeen tai et tule retkelle, jolle olet ilmoittautunut, retkimaksua ei palauteta.
Retkimaksu palautetaan kokonaan, mikäli retki sääolosuhteiden vuoksi peruuntuu.
Ilmoittautuminen jonoon: Mikäli retki on varattu täyteen ja haluat ilmoittautua jonoon, lähetä sähköposti: opastuksetÄTtringa.fi
Tiedustelut: opastuksetÄTtringa.fi

Voit antaa retkestä palautetta oheisen lomakkeen kautta: retkipalautelomake. Hyödynnämme palautteita tulevien retkien suunnittelussa.

Örön syysretki
2026-09-02 - 2026-09-04
Örön linnakesaari on Saaristomeren kansallispuiston helmi. Örö sijaitsee Kemiönsaaren kunnassa, Hiittisten lounaispuolella. Örö on matalalla vesialueella sijaitseva harjusaari, jossa on useita arvokkaita luontotyyppejä ja sen ulkomerellinen sijainti tekee siitä hyvin potentiaalisen lintupaikan.
Örö on lintupaikkana monipuolinen ja yllätyksellinen. Retkellä seurataan syysmuuttoa, tutustutaan saaren paikalliseen linnustoon ja nautitaan rennolla otteella Saaristomeren alkusyksystä.
Kulku Kasnäsiin kimppakyydein. Majoittuminen mukavasti hotelliin 1 tai 2 hengen huoneeseen tai useamman hengen yhteishuoneeseen hostelliin. Voit varata hotellista huonepaikan 2 hh:sta vain mikäli sinulla on jo tiedossa huonekaveri. Saaressa liikutaan enimmäkseen polkupyörillä.
Tietoa Öröstä:

https://www.luontoon.fi/oro
Lue yleiset retkiohjeet täältä:

Kenelle: Retki on vain Tringan jäsenille. Enintään 16 osallistujaa.
Retkiaika ja lähtöpaikka: Lähtö keskiviikkona 2.9. klo 11 Wilson Charterin tilausveneellä Kasnäsin satamasta, Kasnäsintie 1296. Ole paikalla viimeistään klo 10.40. Kasnäsissa on kaksi yleistä pysäköintialuetta, joihin auton voi pysäköidä maksutta. Pysäköintialueet sijaitsevat tien oikealla puolella lähestyttäessä Kasnäsin lauttarantaa. Matka-aika veneellä on noin 45 minuuttia. Paluu Öröstä perjantaina 4.9. klo 14 lähtevällä tilausveneellä.
Retken hinta per henkilö: 620 € (hotelli 1 hh)/ 520 € (hotelli 2 hh)/430 € (hostelli). Retkimaksu sisältää opastuksen, tilausvenekuljetukset Kasnäs-Örö-Kasnäs, majoittumisen 2 yötä, täysihoidon (2 x aamiainen, 3 x lounas, 2 x päivällinen), polkupyörävuokran, saunamaksun, tapaturmavakuutuksen retken ajan. Lisäksi kimppakyytimaksu, joka maksetaan suoraan kuljettajalle. Voit varata majoituksen hotellin 2 hengen huoneessa vain, jos sinulla on tiedossasi huonekaveri. Hotellihuoneissa on oma kylpyhuone, hostellissa on yhteiskäytössä wc:t ja suihkut.
Oppaana: Mikko Salonen (linnut) ja Jaana Sarvala (käytännön järjestelyt)
Ilmoittautuminen ja varausmaksu 100 € alkaen 3.5.26 klo 9, viimeistään 2.8. oheisen linkin kautta:
https://tringa.tapahtumiin.fi/fi/events/e/oron-syysretki/690e2d8f2a4c7162398b4567

Maksa loppumaksu 520 € (1 hh)/420 € (2 hh)/330 € (hostelli) Tringan retkitilille [REDACTED] viimeistään 2.8. Kirjoita loppumaksun viestikenttään ”Örön syysretki 2026, loppumaksu” ja maksetun osallistujan/osallistujien nimet. Huom! Loppumaksusta ei tule erillistä ilmoitusta. Merkitse maksu kalenteriisi ja maksa ajoissa, niin vältyt maksumuistutuskuluilta.

Ilmoittautumisen peruminen: Lähetä peruutuksesta sähköposti: opastukset(ÄT)tringa.fi.
Peruutus viimeistään 2.8. Maksupalautus =maksettu retkimaksu – (miinus) 15 €.
Peruutus 3.8.-18.8. Maksupalautus=maksettu retkimaksu -(miinus) 150 €
Peruutus 19.8. tai sen jälkeen: Ei maksupalautusta ellei saada toista osallistujaa tilalle, jolloin palautetaan maksettu retkimaksu – (miinus) 150 €.

Ilmoittautuminen jonoon: Jos retki on täynnä, voit ilmoittautua jonoon: opastukset(ÄT)tringa.fi

Tiedustelut: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Hyödynnämme palautteita tulevien retkien suunnittelussa.

Utön syysretki
2026-10-01 - 2026-10-04
Suomen eteläisin ympärivuotisesti asuttu saari on kuuluisa mm. lukemattomista vuosien varrelle osuneista erityisistä lintuhavainnoista. Utön lintutarjonta on aina mielenkiintoinen ja yllätyksellinen. Ja vaikka lintuanti ei onnistuisikaan yllättämään, saaren ja ympäröivän meren maisemat ovat lumonneet monet. Retki sisältää syysmuutonseurantaa sekä kiertelyä saaressa. Kävelymatkat ovat lyhyitä. Tarkempi retkiohjelma lähetetään ilmoittautuneille lähempänä retkeä.
Retkellä majoitutaan mukavasti puolihoidossa Utö Havshotellissa. Ilmoita ilmoittautumisen yhteydessä tarvittaessa mahdollinen erityisruokavaliosi. Saaressa on kauppa. Hotellilta voi ostaa halutessaan lounaan. Yhteysaluksessa on ravintola.

Kulku Nauvoon kimppakyydein. Kimppakyytimaksu maksetaan auton kuljettajalle. Pärnäisten satamassa on tilava pysäköintialue. Valitse ilmoittautumisen yhteydessä voitko tarjota kimppakyytiä tai tarvitsetko kimppakyydin.
Retken aikana on mahdollista osallistua erillismaksusta Utön majakan esittelyyn. Varaa majakkaopastus ilmoittautumisen yhteydessä.
Retkeläisillä on retken ajan voimassa BirdLife Suomen tapaturmavakuutus. Vakuutus ei kata esineistölle kuten optiikalle aiheutuneita vahinkoja. Matkavakuutus onkin suositeltava.
Retkeä odotellessa kannattaa lukea Juha Laaksosen kirja Murha Lintusaarella. Karusta aiheestaan huolimatta hauska kirja, sisältää myös lintutietoa.
Utössä asuvan lintuharrastaja Jorma Tenovuon blogista voi puolestaan lukea Utön lintutapahtumista vuosien varrelta ja tarkistaa saaren tuoreimmat lintuhavainnot:
http://www.jtenovuo.com/blogi/
Lue yleiset retkiohjeet täältä:

Kenelle: Retki on vain Tringan jäsenille. Enintään 16 osallistujaa.
Retkiaika ja lähtöpaikka: Lähtö Nauvon Pärnäisten satamasta (Saaristotie 5861) 1.10. klo 13.30. Saaressa ollaan perillä noin klo 18.15. Paluulähtö 4.10. klo 12. Pärnäisiin saapuminen noin klo 18.15. Huom! Yhteysaluksen ensi syksyn aikatauluja ei ole vielä julkaistu joten aikatauluun saattaa tulla muutoksia.
Retken hinta: 725 € (1 hh)/ 500 € (2 hh). Retkimaksu sisältää opastuksen, majoittumisen 3 yötä Utö Havshotellin Kasarmissa, puolihoidon (aamiainen ja päivällinen), tapaturmavakuutuksen retken ajan. Voit varata majoittumisen 2 hengen huoneessa vain, mikäli sinulla on jo tiedossa huonekaveri. Ilmoita hänen nimensä ilmoittautumisen yhteydessä. Lisäksi kimppakyytimaksu, joka maksetaan suoraan kuljettajalle.
Oppaina: Tuomas Kervinen (linnut) ja Jaana Sarvala (käytännön asiat)
Ilmoittautuminen ja retkimaksu: Ilmoittautuminen ja varausmaksu 100 € alkaen 3.5.2026 klo 9, viimeistään 1.9. oheisen linkin kautta:

https://tringa.tapahtumiin.fi/fi/events/e/syysretki-utoon/6918b0da2a908ffe0d8b4567

Loppumaksu 625 € (1 hh)/400 € (2 hh) maksetaan Tringan retkitilille [REDACTED] viimeistään 1.9. Kirjoita loppumaksun viestikenttään ”Utön syysretki 2026 loppumaksu” ja maksetun retkeläisen nimi/retkeläisten nimet. Huom! Loppumaksusta ei tule erillistä ilmoitusta joten merkitse maksun eräpäivä heti kalenteriisi tai tee ajastettu maksu heti, niin vältyt mahdollisilta muistutuskuluilta 15 €.
Ilmoittautumisen peruminen: Lähetä peruutuksesta sähköposti: opastuksetÄTtringa.fi. Saat ohjeet retkimaksun palautuksen hakemiseksi.
Peruutus viimeistään 1.9. Maksupalautus =maksettu retkimaksu – (miinus) 15 €.
Peruutus 2.9.-15.9. Maksupalautus=maksettu retkimaksu -(miinus) 150 €
Peruutus 16.9. tai sen jälkeen: Ei maksupalautusta ellei saada toista osallistujaa tilalle, jolloin palautetaan maksettu retkimaksu – (miinus) 150 €.
Tiedustelut ja jonoon ilmoittautuminen: opastukset(ÄT)tringa.fi
Voit antaa retkestä palautetta oheisen lomakkeen kautta: retkipalautelomake. Palautteista on paljon hyötyä tulevien retkien suunnittelussa.

Add to calendar

Länsi-Viron syysretki
2026-10-15 - 2026-10-18
Lähde seuraamaan lintujen syysmuuttoa Viron länsirannikolle! Tämän helpommaksi ei Viron lintumatka voi tulla! Länsi-Viron nelipäiväisen retken tukikohtana toimii Haapsalu, josta käsin retkeillään mm. Matsalunlahden ympäristössä sekä Pöösaspean niemellä, joka on suosittu syysmuuton seurantapaikka. Vaikka kesälinnut ovat lokakuun puolivälissä enimmäkseen jo lämpimämmillä leveysasteilla, päästään tällä retkellä seuraamaan etenkin vesilintuja, hanhia, kurkia, petolintuja ja monia vaelluslintuja. Ja jos muuttosää ei retkeilyä ja muuttoa niin suosisi, kierrellään Viron länsirannikon lukuisia lintujen levähdysalueita, joilla linnut tankkaavat muuttoa varten. Viron paikallislinnustossakin on monia suomalaisittain kiinnostavia lajeja. Tarkempi retkiohjelma lähetetään ilmittautuneille lähempänä retkeä.
KENELLE
Retki on vain Tringan jäsenille. Vähintään 20, enintään 24 osallistujaa. Retkeläisiltä odotetaan kohtalaista lintutuntemusta ja omatoimista asennetta havainnointiin.
OPPAAT
Retken oppaina toimivat Mikko Oivukka ja Harri Hölttä, molemmat kokeneita, Virossa paljon retkeilleitä lintuoppaita.
RETKIAIKA
Lähtö retkelle on torstaina 15.10. Helsingistä Länsiterminaalista Tallinkin aluksella klo 7.30. Tallinnaan päästyä ajellaan suoraan Haapsaluun majoittumaan. Perjantaina ja lauantaina retkeillään Haapsalusta käsin Läänemaan maakunnan hienoilla lintupaikoilla. Sunnuntaiaamuna 18.10. suunnataan ensin Pöösaspean niemelle, sieltä ajellaan Tallinnaan paluulautalle, lähtö Tallinnasta klo 16.30. Helsingissä ollaan noin klo 18.30.
MAJOITTUMINEN
Retken kaikki kolme yötä majoitutaan samassa paikassa, Haapsalun Päeva Hotellissa. Majoittuminen on kahden hengen huoneissa. Ilmoittautumisen yhteydessä kerro, mikäli sinulla on jo tiedossa huonekaveri.
RETKIMAKSU
Retkimaksu 740 €. Maksu sisältää 2 oppaan opastuspalvelut, edestakaisen laivamatkan Helsinki-Tallinna-Helsinki päästömaksuineen, yhteishytin tavaroille mennen tullen, suomalaisen tilausbussikuljetuksen koko matkan ajan (tringalaisten luottokuljettaja Antero Koskinen), majoituksen 3 yötä 2 hengen huoneessa hotelli Päeva Villassa, aamiaisen kolmena aamuna, linnustonsuojelumaksun Luonnonperintösäätiön lintumetsäkohteeseen (Tringa maksaa kaikista ulkomaanretkistä päästökompensaatio- ja linuustonsuojelumaksut). Lisäksi osallistujalla tulee olla matkavakuutus, joka korvaa mahdolliset sairaanhoitokulut.
Varausmaksu 100 € maksetaan ilmoittautumisen yhteydessä. Loppumaksu 640 € maksetaan Tringan retkitilille [REDACTED] (Nordea/Helsingin seudun lintutieteellinen yhdistys Tringa ry.) viimeistään 5.9. Kirjoita maksun viestiin maksetun osallistujan/maksettujen osallistujien nimi/nimet. Loppumaksusta ei tule erillistä laskua. Mahdollisesta maksumuistutuksesta Tringa laskuttaa 15 €.
ILMOITTAUTUMINEN
Ilmoittautuminen ja varausmaksu alkaen 1.3. klo 9, viimeistään 5.9. seuraavan linkin kautta:
https://tringa.tapahtumiin.fi/fi/events/e/viron-syysretki/697f9a50fb2435c8148b4568
PERUUTUSEHDOT
Mikäli perut ilmoittautumisesi viimeistään 5.9., sinulle palautetaan maksamasi retkimaksu – (miinus) 30 €.
Mikäli perut ilmoittautumisesi 6.9.-23.9., sinulle palautetaan maksamasi retkimaksu – (miinus) 60 €
Mikäli perut ilmoittautumisesi 24.9. tai sen jälkeen, retkimaksua ei palauteta. Sairastumistapauksessa saat tarvittaessa Tringalta vakuutusyhtiötä varten todistuksen maksetusta retkimaksusta.
TIEDUSTELUT: opastuksetÄTtringa.fi
